നീറ്റ് എസ്.എസ്. : അവസാനവട്ടം മാറ്റങ്ങള് പാടില്ലെന്ന് സുപ്രീംകോടതി ന്യൂഡല്ഹി: നീറ്റ് എസ്.എസ്. സൂപ്പര് സ്പെഷ്യാലിറ്റി അവസാനവട്ട മാറ്റങ്ങള് വരുത്തുന്നതിന് ദേശീയ പരീക്ഷ ബോര്ഡിനേയും ദേശീയ മെഡിക്കല് കമ്മീഷനേയും നിഷിതമായി വിമര്ശിച്ച് സുപ്രീംകോടതി. പരീക്ഷ നടത്തിപ്പിലും സിലബസിലും അവസാന നിമിഷം വരുത്തിയ അവൃക്തമായ മാറ്റങ്ങള്ക്ക് എതിരെ 41 പി.ജി. ഡോക്ടര്മാര് സമര്പ്പിച്ച ഹര്ജി പരിഗണിക്കുന്നതിനിടെയാണ് ജസ്റ്റിസ് ഡി.വൈ.ചന്ദ്രചൂഢ് അദ്ധ്യക്ഷനായി ജസ്റ്റിസ് ബി.വി.നാഗരത്ന ഉള്പ്പെട്ട ബെഞ്ച് വിമര്ശനം ഉന്നയിച്ചത്. പരീക്ഷയ്ക്കായി വിദ്യാര്ത്ഥികള് മാസങ്ങള്ക്ക് മുന്പ് തയാറെടുപ്പ് നടത്താന് ആരംഭിച്ചശേഷം അവസാന നിമിഷം ഈ മാറ്റങ്ങള് എന്തിനാണ്? ഈ മാറ്റങ്ങള് അടുത്തവര്ഷം പ്രബല്യത്തില് വരുത്തിയാല് പോരെ?യുവ ഡോക്ടമാരുടെ ജീവന് വച്ചുള്ള കളിയാണ്. അവരെ വച്ച് പന്താടാന് അനുവദിക്കില്ല.അവസാനവട്ടം മാറ്റങ്ങള് പാടില്ലെന്നും സുപ്രീംകോടതി വാക്കാല് നിരീക്ഷിച്ചു.കേസ് അടുത്തയാഴ്ച പരിഗണിക്കാന് മാറ്രി.